Source: http://www.legex.ro/Regulament-1-2020-164631.aspx
Timestamp: 2020-02-22 22:33:05+00:00

Document:
Regulament 1/2020 | Legislatie gratuita
Regulament Nr.1 din 16.01.2020
pentru modificarea şi completarea Regulamentului Autorităţii de Supraveghere Financiară nr. 5/2018 privind emitenţii de instrumente financiare şi operaţiuni de piaţă
În temeiul prevederilor art. 1 alin. (2), art. 2 alin. (1) lit. a) şi d), art. 3 alin. (1) lit. b), art. 6 alin. (1) şi (2), precum şi ale art. 14 din Ordonanţa de urgenţă a Guvernului nr. 93/2012 privind înfiinţarea, organizarea şi funcţionarea Autorităţii de Supraveghere Financiară, aprobată cu modificări şi completări prin Legea nr. 113/2013, cu modificările şi completările ulterioare,în temeiul art. 1, 84, 91, art. 92 alin. (27) şi art. 153 din Legea nr. 24/2017 privind emitenţii de instrumente financiare şi operaţiuni de piaţă,având în vedere Regulamentul delegat (UE) 2018/815 al Comisiei din 17 decembrie 2018 de completare a Directivei 2004/109/CE a Parlamentului European şi a Consiliului în ceea ce priveşte standardele tehnice de reglementare privind specificarea unui format de raportare electronic unic,în urma deliberărilor din şedinţa Consiliului Autorităţii de Supraveghere Financiară din data de 15 ianuarie 2020,Autoritatea de Supraveghere Financiară emite prezentul regulament. Articolul IRegulamentul Autorităţii de Supraveghere Financiară nr. 5/2018 privind emitenţii de instrumente financiare şi operaţiuni de piaţă, publicat în Monitorul Oficial al României, Partea I, nr. 478 din 11 iunie 2018, se modifică şi se completează după cum urmează: 1. La articolul 116, alineatul (1) se modifică şi va avea următorul cuprins: Articolul 116
(1) Emitentul sau orice persoană care a solicitat, fără consimţământul acestuia, admiterea valorilor mobiliare la tranzacţionare pe o piaţă reglementată face publice şi transmite informaţiile reglementate către operatorul de piaţă şi A.S.F., în conformitate cu art. 79 din Legea nr. 24/2017, în format electronic, în conformitate cu reglementările aplicabile, şi/sau, după caz, pe suport hârtie, cu respectarea în mod corespunzător a Regulamentului delegat (UE) 2018/815 al Comisiei din 17 decembrie 2018 de completare a Directivei 2004/109/CE a Parlamentului European şi a Consiliului în ceea ce priveşte standardele tehnice de reglementare privind specificarea unui format de raportare electronic unic. 2. Articolul 165 se modifică şi va avea următorul cuprins: Articolul 165În situaţia în care un acţionar semnificativ solicită, în condiţiile art. 92 alin. (23) din Legea nr. 24/2017, convocarea unei adunări generale a acţionarilor având pe ordinea de zi alegerea administratorilor, cu aplicarea metodei votului cumulativ, consiliul de administraţie este obligat să convoace corespunzător adunarea generală a acţionarilor, cu includerea pe ordinea de zi a alegerii membrilor consiliului de administraţie pe baza metodei votului cumulativ. Alegerea membrilor consiliului de administraţie pe baza acestei metode se face în mod obligatoriu, ca urmare a respectivei cereri a acţionarului semnificativ. 3. Articolul 166 se modifică şi va avea următorul cuprins: Articolul 166În situaţia în care un acţionar semnificativ solicită, în condiţiile art. 92 alin. (3) şi (5) din Legea nr. 24/2017, introducerea unui punct pe ordinea de zi a unei adunări generale a acţionarilor referitor la alegerea membrilor consiliului de administraţie prin aplicarea metodei votului cumulativ, consiliul de administraţie este obligat să introducă respectivul punct pe ordinea de zi, cu respectarea art. 92 alin. (6) din aceeaşi lege. Alegerea membrilor consiliului de administraţie pe baza acestei metode se face în mod obligatoriu, ca urmare a respectivei cereri a acţionarului semnificativ. 4. La articolul 182, după alineatul (4) se introduce un nou alineat, alineatul (41), cu următorul cuprins: (41) Acţiunile emise de societate şi deţinute de persoanele care îşi exercită dreptul de retragere din societate se blochează în depozitarul central în vederea realizării transferului, potrivit alin. (6) şi (7). 5. La articolul 182, alineatul (8) se abrogă. Articolul II
(1) Prezentul regulament se publică în Monitorul Oficial al României, Partea I, şi în Buletinul Autorităţii de Supraveghere Financiară şi intră în vigoare la data publicării acestuia în Monitorul Oficial al României.
(2) La data intrării în vigoare a prezentului regulament, Decizia Autorităţii de Supraveghere Financiară nr. 1.185/2018*) se abrogă.*) Decizia Autorităţii de Supraveghere Financiară nr. 1.185/2018 nu a fost publicată în Monitorul Oficial al României, Partea I. p. Preşedintele Autorităţii de Supraveghere Financiară,Elena-Doina Dascălu
COMENTARII la Regulament 1/2020
Momentan nu exista niciun comentariu la Regulament 1 din 2020
Alte acte pe aceeaşi temă cu Regulament 1/2020

References: articolul 116
 Articolul 116
 Articolul 165
 Articolul 165
 Articolul 166
 Articolul 166
 articolul 182
 articolul 182